[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 13.6.2008

COM(2008) 354 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Χρηματοδοτικές πληροφορίες σχετικά με τα Ευρωπαϊκά Ταμεία Ανάπτυξης

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Χρηματοδοτικές πληροφορίες σχετικά με τα Ευρωπαϊκά Ταμεία Ανάπτυξης

Πρόλογος

Το παρόν έγγραφο θα επισυναφθεί στο σχέδιο προϋπολογισμού για το 2009, βάσει των συμφωνιών που συνήφθησαν το 1979 στο πλαίσιο της διαδικασίας του προϋπολογισμού.

Το άρθρο 157 του δημοσιονομικού κανονισμού της 18ης Φεβρουαρίου 2008, που εφαρμόζεται στο 10ο Ευρωπαϊκό Ταμείο Ανάπτυξης[1], και καλείται στο εξής «ΕΤΑ» προβλέπει ότι, ουσιαστικά, η ισχύουσα διαδικασία των προσκλήσεων συνεισφοράς, που καθορίζεται από τον δημοσιονομικό κανονισμό και εφαρμόζεται στο 9ο ΕΤΑ, εξακολουθεί να ισχύει και για τις συνεισφορές που πρέπει να καταβάλουν τα κράτη μέλη το 2008. Το άρθρο 8 παράγραφος 3 του δημοσιονομικού κανονισμού που εφαρμόζεται στο 9ο ΕΤΑ[2], προβλέπει ότι το παρόν έγγραφο θα τεθεί στη διάθεση του Συμβουλίου στις 15 Ιουνίου, και ότι αυτά τα στοιχεία θα χρησιμεύσουν ως βάση για την ενδιάμεση εκτίμηση της ανάληψης υποχρεώσεων και των πληρωμών.

Σύμφωνα με τη μορφή που είχε τα προηγούμενα έτη, αυτό το έγγραφο περιλαμβάνει:

- την κατάσταση εκτέλεσης των ΕΤΑ (7ου έως 9ου) στις 31.12.2007,

- τις προβλέψεις εκτέλεσης του προϋπολογισμού για το τρέχον οικονομικό έτος,

- τις προβλέψεις δαπανών για το οικονομικό έτος 2009.

Όσον αφορά τη χρηματοδότηση των ΕΤΑ, οι συνεισφορές καταβάλλονται απευθείας από τα κράτη μέλη στην Ευρωπαϊκή Τράπεζα Επενδύσεων (ΕΤΕ) για τα μέσα του 9ου και 10ου ΕΤΑ τα οποία διαχειρίζεται η ΕΤΕ (επενδυτική διευκόλυνση και επιδοτήσεις επιτοκίου). Για όλα τα άλλα μέσα, συμπεριλαμβανομένων των παλαιών μέσων τα οποία διαχειρίζεται η ΕΤΕ (κεφάλαια επιχειρηματικού κινδύνου και επιδοτήσεις επιτοκίου), οι συνεισφορές καταβάλλονται στην Επιτροπή.

Εκτός εάν ορίζεται διαφορετικά, όλα τα ποσά των αναλήψεων υποχρεώσεων και των πληρωμών που αναφέρονται στην παρούσα ανακοίνωση, είναι «ακαθάριστα» δηλ. πριν αφαιρεθούν οι αποδεσμεύσεις και οι εισπράξεις. Η μέθοδος αυτή είναι ίδια με τη μέθοδο που χρησιμοποιείται για τον γενικό προϋπολογισμό της Ένωσης.

ΕΙΣΑΓΩΓΗ

Η Επιτροπή και η ΕΤΕ έχουν αναπροσαρμόσει, για καθεμιά από τις χώρες ΑΚΕ[3] και τις ΥΧΕ[4], τις προβλέψεις των αναλήψεων υποχρεώσεων και των πληρωμών για τα οικονομικά έτη 2008 και 2009. Ιδιαίτερη προσοχή δόθηκε στην εκτίμηση των πληρωμών με διττό στόχο: Αφενός, να διευκολυνθούν τα κράτη μέλη να προβλέψουν όσο το δυνατόν ακριβέστερα τα ποσά στους εθνικούς προϋπολογισμούς τους και αφετέρου, να εξασφαλιστεί η ύπαρξη επαρκών χρηματοδοτικών πόρων για το ΕΤΑ, ώστε να αποφευχθούν προβλήματα λόγω ανεπάρκειας ταμειακών διαθεσίμων. Σύμφωνα με το άρθρο 8 του δημοσιονομικού κανονισμού, που εφαρμόζεται στο 9ο ΕΤΑ και στο άρθρο 7 της εσωτερικής συμφωνίας για το 10ο ΕΤΑ[5], οι κατ' εκτίμηση υπολογισμοί θα επανεξεταστούν στην ανακοίνωση του Οκτωβρίου 2008.

Το ακόλουθο διάγραμμα παρέχει μια γενική εικόνα της εξέλιξης των αναλήψεων υποχρεώσεων και των πληρωμών, που πραγματοποιήθηκαν στο παρελθόν και που αναμένονται για το 2008 (Επιτροπή και ΕΤΕ). Εμφανίζει σαφώς την ανοδική διαρθρωτική τάση των πληρωμών από το 2000 και μετά.

[pic]

1. ΚΑΤΑΣΤΑΣΗ ΕΚΤΕΛΕΣΗΣ ΤΩΝ ΕΥΡΩΠΑΪΚΩΝ ΤΑΜΕΙΩΝ ΑΝΑΠΤΥΞΗΣ ΣΤΙΣ 31 ΔΕΚΕΜΒΡΙΟΥ 2007

1.1. Τα διαθέσιμα ποσά στις 31 Δεκεμβρίου 2007

Το παράρτημα 1 παρέχει μια γενική εικόνα των κονδυλίων που ήταν διαθέσιμα στο πλαίσιο των ΕΤΑ (7ου έως 9ου), στα τέλη του έτους 2007, για την Επιτροπή και την ΕΤΕ, των ποσών που δεσμεύθηκαν και των ποσών που πληρώθηκαν Προκύπτει σαφώς ότι η Επιτροπή πραγματοποίησε τον στόχο της να δεσμεύσει όλα τα διαθέσιμα ποσά του 9ου ΕΤΑ καθώς και τα ποσά που είχαν μεταφερθεί από τα προηγούμενα ΕΤΑ. Προκύπτει σαφώς ότι η Επιτροπή υλοποίησε τον στόχο της να δεσμεύσει όλα τα διαθέσιμα ποσά του 9ου ΕΤΑ, καθώς και τα ποσά που είχαν μεταφερθεί από τα προηγούμενα ΕΤΑ. Παραμένουν ακόμα προς δέσμευση, σύμφωνα με την ισχύουσα ρύθμιση, ορισμένες δεκάδες εκατομμυρίων ευρώ, από την 1η Ιανουαρίου 2008 μέχρι την έναρξη ισχύος του 10ου ΕΤΑ.

Αντίθετα με το υπόλοιπο έγγραφο, τα προαναφερθέντα ποσά, καθώς και εκείνα που εμφαίνονται στο παράρτημα 1 είναι «καθαρά». Οι αποδεσμεύσεις έχουν ως εκ τούτου αφαιρεθεί από τις αναλήψεις υποχρεώσεων, οι δε εισπράξεις έχουν αφαιρεθεί από τις πληρωμές. Η παρουσίαση αυτή είναι αναγκαία για να καταστεί γνωστό το ύψος των διαθεσίμων ποσών.

1.2. Η εκτέλεση των ΕΤΑ το 2007 (αναλήψεις υποχρεώσεων και χρηματοδοτική κατάσταση)

Το παράρτημα 2 δείχνει την κατανομή των αναλήψεων υποχρεώσεων και των πληρωμών ανά μέσο και τις συγκρίνει με τα ποσά του 2006.

Τα παραρτήματα 3 και 4 παρουσιάζουν την εκτέλεση που πραγματοποιήθηκε το 2007, σε σύγκριση με τους κατ’εκτίμηση υπολογισμούς του Οκτωβρίου 2007[6]. Η Επιτροπή δεν μπόρεσε να υλοποιήσει πλήρως τις προβλέψεις της πληρωμών, λόγω ανεπάρκειας των χρηματοδοτικών συνεισφορών που κατέβαλαν τα κράτη μέλη. Ωστόσο, με τα 2 920 εκατ. ευρώ, το επίπεδο των πληρωμών ήταν και πάλι υψηλότερο παρά ποτέ.

Το παράρτημα 5 παρουσιάζει την κατ’εκτίμηση χρηματοδοτική κατάσταση τον Οκτώβριο 2007, καθώς και την υλοποιηθείσα. Υπενθυμίζεται ότι ο πίνακας αυτός δεν περιλαμβάνει τις πληρωμές που πραγματοποιήθηκαν από το Stabex δεδομένου ότι οι δαπάνες αυτές πραγματοποιήθηκαν από ειδικούς λογαριασμούς που είχαν ήδη τροφοδοτηθεί από τα κράτη μέλη κατά το παρελθόν.

Για την Επιτροπή, το υπόλοιπο των διαθεσίμων στα τέλη του 2007 ανερχόταν σε 57[7] εκατ. ευρώ περίπου. Το ποσό αυτό ήταν χαμηλότερο παρά ποτέ. Για την ΕΤΕ, το υπόλοιπο ανήλθε σε 77 εκατ. ευρώ, έναντι κατ’εκτίμηση υπολογισμού 6 εκατ. ευρώ.

2. Πρόβλεψη χρηματοδοτικής εκτέλεσης για τα οικονομικά έτη 2008 και 2009

Το αποτέλεσμα των νέων κατ’εκτίμηση υπολογισμών εμφαίνεται στα παραρτήματα 3 έως 6.

Όσον αφορά τις συνεισφορές για το οικονομικό έτος 2008, η ανάγκη βάσει των νέων κατ’εκτίμηση υπολογισμών ανέρχεται σε 3 000 εκατ. ευρώ για την Επιτροπή και σε 305 εκατ. ευρώ για την ΕΤΕ. Τα αριθμητικά αυτά στοιχεία βασίζονται σε υποθέσεις εφαρμογής του 10ου ΕΤΑ στις αρχές του καλοκαιριού 2008. Υπενθυμίζεται ότι τα ποσά που ενέκρινε το Συμβούλιο τον Δεκέμβριο 2007[8] για το 2008 ανέρχονται σε 2.857 εκατ. ευρώ για την Επιτροπή και σε 343 εκατ. ευρώ για την ΕΤΕ.

Οι συνεισφορές για το οικονομικό έτος 2009 υπολογίζονται σε 3.100 εκατ. ευρώ για την Επιτροπή και σε 370 εκατ. ευρώ για την ΕΤΕ. Θα πρέπει να επισημανθεί ότι τα αριθμητικά αυτά στοιχεία αποτελούν μόνον έναν προκαταρκτικό κατ’εκτίμηση υπολογισμό που θα πρέπει να τύχει προσεκτικής ερμηνείας. Η Επιτροπή και η ΕΤΕ θα πραγματοποιήσουν νέους πιο αξιόπιστους υπολογισμούς, μετά το καλοκαίρι. Οι υπολογισμοί αυτοί θα υποβληθούν με την ανακοίνωση του Οκτωβρίου 2008.

Η Επιτροπή παροτρύνει το Συμβούλιο να διαθέσει το πλήρες ποσόν των απαιτούμενων συνεισφορών ώστε να εξασφαλιστεί η ορθή εκτέλεση του ΕΤΑ, τόσο το 2008 όσο και το 2009.

ΠΑΡΑΡΤΗΜΑ 1 Ενοποιημένη κατάσταση των ΕΤΑ (6ο έως 9ο) για τις χώρες ΑΚΕ και τις ΥΧΕ στις 31 Δεκεμβρίου 2007 (σε εκατ. ευρώ)

Πιστώσεις | Αναλήψεις υποχρεώσεων | Πληρωμές |

ΕΠΙΤΡΟΠΗ |

7ο και 8ο ΕΤΑ |

Εθνικά και τοπικά προγράμματα | 10 659 | 10 659 | 9 748 |

Επιδοτήσεις επιτοκίων | 298 | 298 | 270 |

Επιχειρηματικά κεφάλαια | 1 921 | 1 921 | 1 778 |

Μέσο διαρθρωτικής προσαρμογής | 2 647 | 2 647 | 2 645 |

Επείγουσα βοήθεια | 542 | 542 | 542 |

Βοήθεια σε πρόσφυγες | 195 | 195 | 184 |

STABEX | 2 423 | 2 423 | 2 314 |

Ορυκτά προϊόντα | 547 | 547 | 489 |

Μείωση χρέους | 1 100 | 1 100 | 1 086 |

Δαπάνες εφαρμογής | 37 | 37 | 33 |

Υπόλοιπα 5ου ΕΤΑ | 318 | 318 | 310 |

Υποσύνολο | 20 687 | 20 687 | 19 400 |

9ο περιφερειακό ΕΤΑ (μεταβατικά μέτρα) |

Κονδύλιο A | 10 213 | 10 195 | 4 711 |

Κονδύλιο Β | 1 570 | 1 570 | 754 |

Περιφερειακές πιστώσεις | 979 | 979 | 220 |

Πιστώσεις εντός ΑΚΕ | 3 314 | 3 312 | 1 183 |

CDE[9], CTA[10] και APP[11] | 176 | 176 | 134 |

Μελέτες και ΤΣ[12] για τις ΥΧΕ | 2 | 2 | 0 |

Δαπάνες εφαρμογής | 125 | 125 | 120 |

Ειδική συνδρομή στη Λ.Δ. του Κονγκό | 109 | 108 | 105 |

Διάφορα έσοδα | 89 | 60 | 33 |

Εθελοντικές συνεισφορές ειρηνευτικού μέσου | 39 | 39 | 29 |

Υπόλοιπα 6ου ΕΤΑ | 26 | 26 | 10 |

Υποσύνολο | 16 642 | 16 592 | 7 300 |

Σύνολο για την Επιτροπή | 37 329 | 37 279 | 26 700 |

ΕΤΕ (9ο ΕΤΑ) |

Επιδοτήσεις επιτοκίων | 188 | 113 | 92 |

Επενδυτικό μέσο | 2 057 | 1 967 | 734 |

Σύνολο ΔΒΑ | 2245 | 2 080 | 826 |

ΣΥΝΟΛΟ ΕΤΕ | 39 574 | 39 359 | 27 526 |

Τα αριθμητικά στοιχεία που εμφαίνονται σ'αυτόν τον πίνακα είναι «καθαρά», δηλ. λαμβάνονται σ' αυτά υπόψη οι αποδεσμεύσεις και οι εισπράξεις.

ΠΑΡΑΡΤΗΜΑ 2 Κατανομή των δαπανών ανά μέσο για τα έτη 2006 και 2007

σε εκατ. ευρώ

2006 | 2007 |

αναλήψεις υποχρεώσεων | πληρωμές | αναλήψεις υποχρεώσεων | πληρωμές |

ΕΠΙΤΡΟΠΗ |

7ο και 8ο ΕΤΑ |

Ενδεικτικά προγράμματα | - | 612,0 | - | 388,3 |

Επιδοτήσεις επιτοκίου | - | 0,6 | - | 1,5 |

Επείγουσα βοήθεια | - | 0,3 | - | 0 |

Βοήθεια σε πρόσφυγες | - | 8,0 | - | 1,8 |

Επιχειρηματικά κεφάλαια | - | 63,1 | - | 57,8 |

Ορυκτά προϊόντα | - | 16,0 | - | 23,4 |

STABEX | 9,1 | 189,5 | 6,2 | 98,4 |

Μέσο διαρθρωτικής προσαρμογής | - | 1,1 | - | 0,1 |

Υπόλοιπα 5ου ΕΤΑ | - | 1,1 | - | 0,4 |

Δαπάνες εφαρμογής | - | 0,7 | - | 0,8 |

Υποσύνολο | 9,1 | 893,2 | 6,2 | 572,3 |

9ο ΕΤΑ + μεταβατικά μέτρα |

Κονδύλιο A | 1 744,1 | 1 240,9 | 1 981,1 | 1 641,7 |

Κονδύλιο Β | 353,7 | 154,0 | 295,6 | 217,2 |

Περιφερειακά προγράμματα | 222,8 | 49,6 | 251,9 | 135,8 |

Προγράμματα εντός ΑΚΕ | 1 037,0 | 431,2 | 946,5 | 234,8 |

Δαπάνες εφαρμογής | 21,0 | 5,9 | 48,6 | 38,2 |

Ειδική συνδρομή στη Λ.Δ. Κονγκό | 16,2 | 15,9 | 0,3 | 0,2 |

Εθελοντικές συνεισφορές ειρηνευτικού μέσου | - | - | 39,2 | 29,2 |

Υπόλοιπα 6ου ΕΤΑ | - | 4,5 | - | 6,7 |

Άλλα | 4,0 | 31,0 | 67,0 | 43,4 |

Υποσύνολο | 3 398,7 | 1 933,0 | 3 630,2 | 2 347,2 |

Σύνολο για την Επιτροπή | 3 407,9 | 2 826.2 | 3 636,3 | 2 919,5 |

ΕΤΕ (9ο ΕΤΑ) |

Επενδυτικό μέσο + επιδοτήσεις επιτοκίου | 628,8 | 236,0 | 279,0 | 332,5 |

ΣΥΝΟΛΟ ΕΤΑ | 4 036,7 | 3 062,2 | 3 915,3 | 3 252,0 |

ΠΑΡΑΡΤΗΜΑ 3 – Αναλήψεις υποχρεώσεων το 2007 και κατ’εκτίμηση υπολογισμοί για το 2008 και 2009

σε εκατ. ευρώ

[pic]

Παράρτημα 4 – Πληρωμές του 2007 και κατ’εκτίμηση υπολογισμοί για το 2008 και 2009

σε εκατ. ευρώ

[pic]

ΠΑΡΑΡΤΗΜΑ 5 – Χρηματοδοτική κατάσταση κατά το 2007 και προβλεπόμενη για το 2008 και 2009 – εκτός Stabex (*)

σε εκατ. ευρώ

[pic]

ΠΑΡΑΡΤΗΜΑ 6 – Συνεισφορές στο ΕΤΑ για το οικονομικό έτος 2008 (σε ευρώ)

ΧΩΡΑ | ΚΛΙΜΑΚΑ | 1η δόση | 2η δόση | 3η δόση | ΣΥΝΟΛΟ |

καταβλήθηκε στην | καταβλήθηκε στην | προς καταβολή | προς καταβολή | προς καταβολή | προς καταβολή | των |

% | ΕΤΕ | Επιτροπή | στην ΕΤΕ | στην Επιτροπή | στην ΕΤΕ | στην Επιτροπή | δόσεων |

ΓΕΡΜΑΝΙΑ | 23,36 | 39.712.000 | 382.512.000 | 24.528.000 | 233.600.000 | 7.008.000 | 85.264.000 | 772.624.000 |

BEΛΓΙΟ | 3,92 | 6.664.000 | 63.764.000 | 4.116.000 | 39.200.000 | 1.176.000 | 14.308.000 | 129.228.000 |

ΔΑΝΙΑ | 2,14 | 3.638.000 | 35.213.000 | 2.247.000 | 21.400.000 | 642.000 | 7.811.000 | 70.951.000 |

ΙΣΠΑΝΙΑ | 5,84 | 9.928.000 | 95.628.000 | 6.132.000 | 58.400.000 | 1.752.000 | 21.316.000 | 193.156.000 |

ΓΑΛΛΙΑ | 24,30 | 41.310.000 | 397.185.000 | 25.515.000 | 243.000.000 | 7.290.000 | 88.695.000 | 802.995.000 |

ΕΛΛΑΔΑ | 1,25 | 2.125.000 | 19.937.500 | 1.312.500 | 12.500.000 | 375.000 | 4.562.500 | 40.812.500 |

IΡΛΑΝΔΙΑ | 0,62 | 1.054.000 | 10.529.000 | 651.000 | 6.200.000 | 186.000 | 2.263.000 | 20.883.000 |

ITAΛΙΑ | 12,54 | 21.318.000 | 204.893.000 | 13.167.000 | 125.400.000 | 3.762.000 | 45.771.000 | 414.311.000 |

ΛΟΥΞΕΜΒΟΥΡΓΟ | 0,29 | 493.000 | 4.505.500 | 304.500 | 2.900.000 | 87.000 | 1.058.500 | 9.348.500 |

ΚΑΤΩ ΧΩΡΕΣ | 5,22 | 8.874.000 | 85.099.000 | 5.481.000 | 52.200.000 | 1.566.000 | 19.053.000 | 172.273.000 |

ΠΟΡΤΟΓΑΛΙΑ | 0,97 | 1.649.000 | 16.311.500 | 1.018.500 | 9.700.000 | 291.000 | 3.540.500 | 32.510.500 |

ΗΝΩΜΕΝΟ ΒΑΣΙΛΕΙΟ | 12,69 | 21.573.000 | 208.085.500 | 13.324.500 | 126.900.000 | 3.807.000 | 46.318.500 | 420.008.500 |

AΥΣΤΡΙΑ | 2,65 | 4.505.000 | 43.067.500 | 2.782.500 | 26.500.000 | 795.000 | 9.672.500 | 87.322.500 |

ΦΙΝΛΑΝΔΙΑ | 1,48 | 2.516.000 | 24.166.000 | 1.554.000 | 14.800.000 | 444.000 | 5.402.000 | 48.882.000 |

ΣΟΥΗΔΙΑ | 2,73 | 4.641.000 | 44.103.500 | 2.866.500 | 27.300.000 | 819.000 | 9.964.500 | 89.694.500 |

ΣΥΝΟΛΟ | 100,00 | 170.000.000 | 1.635.000.000 | 105.000.000 | 1.000.000.000 | 30.000.000 | 365.000.000 | 3.305.000.000 |

[1] ΕΕ L 78, της 19.3.2008, σ. 1.

[2] ΕΕ L 83, της 1.4.2003, σ. 1.

[3] Κράτη της Αφρικής, της Καραϊβικής και του Ειρηνικού.

[4] Υπερπόντιες χώρες και εδάφη.

[5] ΕΕ L 247, της 9.9.2006, σ. 32.

[6] COM(2007) 599 τελικό, της 5.10.2007.

[7] Εκτός 211 εκατ. ευρώ συνεισφορών 2008 που καταβλήθηκαν στα τέλη Δεκεμβρίου 2007.

[8] Απόφαση του Συμβουλίου της 20ής Δεκεμβρίου 2007, για τον καθορισμό, για το οικονομικό έτος 2008, του χρονοδιαγράμματος των προσκλήσεων των κρατών μελών για την καταβολή συνεισφορών στο 9ο ΕΤΑ.

[9] Κέντρο Ανάπτυξης Επιχειρήσεων.

[10] Τεχνικό Κέντρο για τη γεωργική και αγροτική ανάπτυξη.

[11] Συνέλευση Ίσης Εκπροσώπησης.

[12] Τεχνική συνδρομή.